CELEX: 32018D1005
Language: hu
Date: 2018-07-03 00:00:00
Title: A Politikai és Biztonsági Bizottság (KKBP) 2018/1005 határozata (2018. július 3.) az Európai Unió palesztin területeken folytatott rendőri missziója (EUPOL COPPS) misszióvezetője megbízatásának meghosszabbításáról (EUPOL COPPS/1/2018)

17.7.2018   
            
            
               HU
            
            
               Az Európai Unió Hivatalos Lapja
            
            
               L 180/23
            
         A POLITIKAI ÉS BIZTONSÁGI BIZOTTSÁG (KKBP) 2018/1005 HATÁROZATA
   (2018. július 3.)
   az Európai Unió palesztin területeken folytatott rendőri missziója (EUPOL COPPS) misszióvezetője megbízatásának meghosszabbításáról (EUPOL COPPS/1/2018)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió palesztin területeken folytatott rendőri missziójáról (EUPOL COPPS) szóló, 2013. július 3-i 2013/354/KKBP tanácsi határozatra (1) és különösen annak 9. cikke (1) bekezdésére,
   mivel:
   
               (1)
            
            
               A 2013/354/KKBP határozat 9. cikkének (1) bekezdése értelmében a Politikai és Biztonsági Bizottság (PBB) a Szerződés 38. cikkével összhangban felhatalmazással rendelkezik az Európai Unió palesztin területeken folytatott rendőri missziójának (EUPOL COPPS) politikai ellenőrzésére és stratégiai irányítására vonatkozó határozatok meghozatalára, beleértve a misszióvezető kinevezéséről szóló határozatot is.
            
         
               (2)
            
            
               A PBB 2017. szeptember 28-án elfogadta az EUPOL COPPS/1/2017 határozatot (2), amellyel Kauko AALTOMAA-t nevezte ki az EUPOL COPPS misszióvezetőjévé a 2017. október 1-jétől2018. június 30-ig tartó időszakra.
            
         
               (3)
            
            
               A Tanács 2018. június 29-én elfogadta a (KKBP) 2018/942 határozatot (3), amellyel meghosszabbította az EUPOL COPPS megbízatását a 2018. július 1-jétől2019. június 30-ig tartó időszakra.
            
         
               (4)
            
            
               Az Unió külügyi és biztonságpolitikai főképviselője azt javasolta, hogy Kauko AALTOMAA-nak az EUPOL COPPS misszióvezetőjeként betöltött megbízatása kerüljön hosszabbításra a 2018. július 1-jétől2019. június 30-ig tartó időszakra,
            
         
               (5)
            
            
               Ezt a határozatot 2018. július 1-jétől kell alkalmazni,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság meghosszabbítja Kauko AALTOMAA-nak az EUPOL COPPS misszióvezetőjeként betöltött megbízatását a 2018. július 1-jétől2019. június 30-ig tartó időszakra.
   2. cikk
   Ez a határozat az elfogadásának napján lép hatályba. Ezt a határozatot 2018. július 1-jétől kell alkalmazni.
   
      Kelt Brüsszelben, 2018. július 3-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 185., 2013.7.4., 12. o.
   
   
      (2)  A Politikai és Biztonsági Bizottság (KKBP) 2017/1802 határozata (2017. szeptember 28.) az Európai Unió palesztin területeken folytatott rendőri missziója (EUPOL COPPS) misszióvezetőjének kinevezéséről (EUPOL COPPS/1/2017) (HL L 259., 2017.10.7., 20. o.).
   
      (3)  A Tanács (KKBP) 2018/942 határozata (2018. június 29.) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP tanácsi határozat módosításáról (HL L 166., 2018.7.3., 17. o.).